8.12.2009 Den Europæiske Unions Tidende L 321/49 KOMMISSIONENS FORORDNING (EU) Nr. 1196/2009 af 4. december 2009 om forbud mod fiskeri efter rødfisk i NAFO-afsnit 3M fra fartøjer, der fører alle medlemsstaters flag EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 26, stk. 4, og under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (?), særlig artikel 21, stk. 3, og ud fra følgende betragtninger: (1) — Ved Rådets forordning (EF) nr. 43/2009 af 16. januar 2009 om fastsættelse for 2009 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (?), er der specielt for visse NAFO- fiskebestande fastsat kvoter for 2009. (2) —Ifølge de oplysninger, Kommissionen har modtaget, har fiskeriet efter den bestand, der er omhandlet i bilaget til denne forordning, fra EU-fartøjer og fartøjer fra andre kontraherende parter nået et sådant omfang, at den samlede tilladte fangstmængde (TAC) for 2009 er opbrugt. (3) — Fiskeri efter den pågældende bestand, jf. fodnote 1 til ovennævnte forordning, samt opbevaring om bord, omladning og landing af fangster af denne bestand bør derfor forbydes — VEDTAGET FØLGENDE FORORDNING: Artikel 1 Opbrugt kvote Den TAC, der for 2009 blev tildelt den kontraherende part i NAFO, der er omhandlet i bilaget til denne forordning, for den i samme bilag omhandlede bestand, må anses for at være opbrugt. Artikel 2 Forbud Fiskeri efter den bestand, der er omhandlet i bilaget til denne forordning, fra fartøjer, der fører de i samme bilag omhandlede medlemsstaters flag eller er registreret i disse medlemsstater, er forbudt. Det er ligeledes forbudt at opbevare om bord, omlade og lande fangster af denne bestand taget af sådanne fartøjer. Artikel 3 Ikrafttræden Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 4. december 2009. (!) EFT L 358 af 31.12.2002, s. 59. (?) EFT L 261 af 20.10.1993, s. 1. (?) EUT L 22 af 26.1.2009, s. 1. På Kommissionens vegne, efter bemyndigelse fra formanden Fokion FOTIADIS Generaldirektør for maritime anliggender og fiskeri